| **Demetrious Johnson** |
| --- |
|  |
| D. Džonsonas 2017 m. |
| Gimė | 1986 m. rugpjūčio 13 d. (37 metai)Madisonvilis, Kentukis, JAV |
|  |
| Veikla | mišrių kovos menų kovotojas |
| Aktyvumo metai | 2006– |
|  |
| Žinomas (-a) už | ONE Championship ir buvęs UFC čempionas |

**Demitrijusas Džonsonas** (angl. *Demetrious Johnson*, g. 1986 m. rugpjūčio 13 d.) – JAV mišrių kovos menų kovotojas, kovojantis ONE Championship organizacijoje. Jis yra dabartinis ONE Championship *Flyweight* svorio kategorijos čempionas.

Ūgis 1,60 m, svoris 61 kg. Nuo 2011 iki 2018 m. kovojo UFC organizacijoje. 2012 m. tapo pirmuoju *Flyweight* svorio kategorijos čempionu ir išlaikė titulą iki 2018 m. Laikomas vienu geriausiu mišrių kovos menų kovotoju istorijoje.

Karjera
-------

### Ankstyvoji karjera

Pradėjo profesionalią mišrių kovos menų karjerą 2009 m. Kovėsi World Extreme Cagefighting organizacijoje *Bantamweight* svorio kategorijoje.

D. Džonsonas 2009 m.
### UFC

Debiutavo UFC 2011 m. vasario 5 d. dvikovoje prieš japoną Norifumi Yamamoto. Dvikovą laimėjo vienbalsiu teisėjų nuosprendžiu. Jis taip pat laimėjo sekančią kovą prieš Miguel Torres ir jam buvo suteikta galimybė kautis prieš Dominiką Kruzą dėl svorio kategorijos čempiono titulo. Dvikovą, kuri įvyko 2011 m. spalio 1 d. D. Džonsonas pralaimėjo teisėjų nuosprendžiu.

2012 m. dalyvavo naujos *Flyweight* svorio kategorijos turnyre, kurio finale įveikė Joseph Benavidez ir tapo pirmuoju svorio kategorijos čempionu.

Čempiono titulą apgynė 11 kartų iš eilės (tuomet daugiausia UFC istorijoje), įskaitant prieš būsimą svorio kategorijos čempioną Henrį Cehudą.

2018 m. rugpjūčio 4 d. antrą kartą kovėsi prieš Henrį Cehudą. Po įtemptos kovos, D. Džonsonas pralaimėjo dvikovą ir atidavė čempiono titulą teisėjų nuosprendžiu.

### ONE Championship

2018 m. spalio 27 d. jis buvo išmainytas į ONE Championship organizaciją.

Organizacijoje debiutavo 2019 m. kovo 31 d. dvikovoje prieš Yuya Wakamatsu. Antrajame raunde užsmaugė priešininką ir laimėjo dvikovą. Sekančią dvikovą prieš Tatsumitsu Wada laimėjo vienbalsiu teisėjų nuosprendžiu. 2019 m. spalio 13 d. kovėsi prieš Danny Kingad dėl *Flyweight* svorio kategorijos čempiono titulo. Dvikovą ir čempiono titulą laimėjo vienbalsiu teisėjų nuosprendžiu.

2021 m. balandžio 7 d. kovėsi prieš brazilą Adriano Moraes, tačiau antrajame raunde priešininkas pataikė smūgį iš kelio ir nokautavo D. Džonsoną pirmą kartą jo mišrių kovos menų karjeroje.

2022 m. kovo 26 d. kovėsi prieš Rodtang Jitmuangnon, ONE Championship Muay Thai *Flyweight* svorio kategorijos čempioną, mišrių taisyklių dvikovoje (1 ir 3 raundas kovojamas Muay Thai taisyklėmis, 2 ir 4 – mišrių kovos menų). Antrajame raunde D. Džonsonas užsmaugė priešininką ir laimėjo dvikovą.

2022 m. rugpjūčio 27 d. antrą kartą karjeroje kovėsi prieš Adriano Moraes ir ketvirtajame raunde nokautavęs priešininką atkovojo čempiono titulą. Jis taip pat kovojo prieš Adriano Moraes 2023 m. gegužės 5 d. ir, laimėjus vienbalsiu teisėjų nuosprendžiu, apgynė čempiono titulą.

Mišrių kovos menų rekordas
--------------------------

| **30 dvikovų** | 25 pergalės | 4 pralaimėjimai |
| --- | --- | --- |
| **Nokautu** | 5 | 1 |
| **Atlikus skausmingą veiksmą** | 8 | 0 |
| **Teisėjų nuosprendžiu** | 12 | 3 |
| **Lygiosios** | 1 |

Nuorodos
--------

* D. Džonsono mišrių kovos menų profilis

Išnašos
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑